ປະທານາທິບໍດີຣັດເຊຍ ຢ້ຽມຢາມອິນເດຍ
ອິນເດຍແລະຣັດເຊຍກ່າວວ່າ ບັນຫາຂັດແຍ້ງກ່ຽວກັບເລື່ອງນິວເຄລຍອີຣ່ານ ຈຳເປັນຕ້ອງໄດ້ເຈລະຈາກັນ
ພວກຜູ້ນຳຂອງອິນເດຍແລະຣັດເຊຍກ່າວວ່າ ບັນຫາຂັດ ແຍ້ງກ່ຽວກັບໂຄງການນິວເຄລຍອິຣ່ານ ຄວນຈະໄດ້ຮັບ ການແກ້ໄຂດ້ວຍການເຈລະຈາ ໃນຖະແຫຼງການຮ່ວມໃນວັນອັງຄານມື້ນີ້ນາຍົກລັດຖະ ມົນຕີອິນເດຍທ່ານ Manmohan Sing ແລະປະທາ ນາທິບໍດີຣັດເຊຍທ່ານ Dmitry Medvedev ກ່າວວ່າ ອີຣ່ານມີສິດກ່ຽວກັບພະລັງງານນິວເຄລຍໃນທາງສັນຕິ ນອກນັ້ນ ພວກຜູ້ນຳທັງສອງຍັງໄດ້ປະກາດວ່າອິນເດຍ ແລະຣັດເຊຍ ໄດ້ລົງນາມໃນຂໍ້ຕົກລົງການຮ່ວມມື ທາງ ດ້ານພະລັງງານນິວເຄລຍ ການຄ້າແລະການປຸງຢາ ໃນຂະນະທີ່ທ່ານ Medvedev ຢ້ຽມ ຢາມກຸງນິວເດລີ ເປັນເວລາ 2 ມື້ ປະເທດທັງສອງ ມີແຜນການທີ່ຈະເສີມຂະຫຍາຍການຄ້າ ຈາກເກືອບ 10 ພັນລ້ານໂດລາ ຕໍ່ປີຂຶ້ນເປັນ 20 ພັນໂດລາພາຍໃນປີ 2015 ຣັດເຊຍໄດ້ລົງນາມກັບອິນເດຍແລ້ວ ທີ່ຈະກໍ່ສ້າງເຕົາແຍກນິວເຄລຍເພີ່ມຕື່ມ ຢູ່ທີ່ໂຮງໄຟ ຟ້ານິວເຄລຍ Kudankulam ໃນພາກໃຕ້ຂອງປະເທດອິນເດຍ ທ່ານ Medvedev ມີແຜນການ ທີ່ຈະເດີນທາງໄປຢ້ຽມເມືອງມູມໄບ ໃນວັນພຸດມື້ອື່ນ